Benis

Benis () – upė šiaurinėje Bolivijoje. Prasideda centriniuose Anduose, į šiaurę nuo La Paso, susiliejus Boopio ir Kotakacheso (arba Santa Elenos)R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. upėms, prasidedančioms Realio Kordiljeroje. Teka į šiaurės rytus kirsdama kalnų plynaukštes ir kalnagūbrius giliais tarpekliais. Žemupyje, žemiau Rurenabakės miesto išsilieja į Amazonės žemumą, kur vaga labai vingiuoja, formuoja meandras. Žemupyje – Esperansos slenksčiai. Brazilijos pasienyje, ties Vilja Belja susilieja su Mamore ir sudaro Madeiros upę (Amazonės intakas).

Didžiausi intakai: Koroikas, Tuičis, Emeras, Madidis, Madre de Diosas, Ortonas (kairieji), Ivonas, Genešuaja (dešinieji).

Benio plotis ties Rurenabake – 900 m, didžiausias gylis – 21,3 m. Laivuojama ~800 km (esant aukštam vandens lygiui, tarp Rurenabakės ir Esperansos slenksčių).Beni River, Encyclopaedia Britannica Vandeningiausia nuo gruodžio iki gegužės.


Pagrindinės gyvenvietės prie Benio: Palos Blankosas, Rurenabakė, Riberalta.

 Šaltiniai 

Kategorija:Bolivijos upės